દિલ્હીની હોટલ 'હયાત' ની બહાર થયેલા હંગામાનો વીડિયો સોશિયલ મીડિયા પર ઝડપથી વાયરલ થઈ રહ્યો છે. આ વીડિયોમાં સ્પષ્ટ દેખાઈ રહ્યુ છે કે ગુલાબી રંગની પેન્ટ પહેરેલ આશીષ પાંડે હાથમાં પિસ્તોલ લઈને હોટલની બહાર ઉભેલા એક કપલને ધમકી આપી રહ્યો હતો અને ગાળો પણ બોલતો હતો. તેની સાથે એક યુવતી પણ છે જે કપલને અપશબ્દો બોલી રહી છે. મીડિયા રિપોર્ટ્સ અનુસાર આરોપી આશીષ પાંડે નશાની હાલતમાં હોટલના લેડીઝ વોશરૂમમાં ઘૂસી ગયો હતો. વોશરૂમમાં યુવતીએ તેનો વિરોધ કર્યો હતો. આ વાતથી નારાજ આશીષ પાંડેએ હોટલની બહાર તેના પર પિસ્તોલ બતાવીને ધોંસ જમાવવાની કોશિશ કરી હતી.